APROBACIÓN DEFINITIVA DA ORDENANZA REGULADORA DAS AXUDAS PARA O FOMENTO DA NATALIDADE E O EMPADROAMENTO.
ADMINISTRACIÓN LOCAL — Municipal — Lama, A (Ordenanzas e Regulamentos, 28/04/2016)

Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio da Ordenanza reguladora das axudas para o fomento da natalidade e o empadroamento, cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Esta Ordenanza ten o seu fundamento legal nos artigos 2 e 25.1 da Lei 7/1985, do 2 de abril, de Bases de Réxime Local. O obxecto desta Ordenanza é a regulación do Réxime Xurídico do Outorgamento de axudas para fomento da natalidade nesta localidade. Serán beneficiarios das subvencións reguladas nesta Ordenanza: Os proxenitores, xa sexan casados, parellas de feito ou familias monoparentais que teñan fillos, e os adoptantes de nenos ata 2 anos, domiciliados e que teñan residencia efectiva no Concello da Lama cunha antelación mínima ao momento de nacemento ou adopción de 1 ano. Ademais, para poder obter a condición de beneficiarios/as, un dos dous proxenitores deberá cumprir as obrigas que se recollen na presenta Ordenanza. Dará lugar ao recoñecemento da subvención cada nacemento que teña lugar ou cada adopción que se formalice polos beneficiarios sinalados no artigo anterior. Será requisito imprescindible para o recoñecemento da subvención que residan no Municipio con carácter efectivo e acreditados neste Municipio con polo menos 1 ano un dos dous proxenitores, no caso de casados ou parellas de feito; o adoptante, ou, no caso de familias monoparentais, o pai ou a nai. Será documento acreditativo o certificado de empadroamento e convivencia. Así mesmo, deberán constar como empadroados e residentes no momento do pagamento das axudas. Será requisito para o pagamento efectivo da axuda que as persoas beneficiarias sinaladas no apartado anterior continúen residindo no Municipio e que, en todo caso, o recén nacido fose empadroado por primeira vez no mesmo Municipio e domicilio que os beneficiarios. En caso de adopción, que no prazo dun mes a contar da Resolución Xudicial sexa inscrito no Padrón, así mesmo, no domicilio do adoptante. Será documento acreditativo do cumprimento do disposto neste apartado o certificado de empadroamento e convivencia da unidade familiar. O Concello anualmente no seu Presuposto destinará a cantidade global a conceder por axudas á natalidade, importe que será o límite de axudas a recoñecer. As obrigas que como máximo pode contraer o Concello en cada exercicio presupostario por aplicación da presente Ordenanza terán o límite da consignación presupostaria habilitada ao efecto. No caso de que polo número de solicitudes formuladas non sexa suficiente a partida presupostaria habilitada ao efecto, o concello poderá proceder á redución proporcional das axudas ata o importe daquela; ou á ampliación da devandita partida presupostaria. Cada nacemento que teña lugar ou cada adopción que se formalice será obxecto dunha axuda. No caso de partos múltiples, terase dereito a obter un 40% adicional por un segundo, e un 20% por seguintes fillos. En caso de adopción de máis dunha persoa, terase en conta a mesma porcentaxe de incremento. As contías de subvención serán as seguintes: Axudas por fillo nacido/adoptado:1.000,00 Euros. As axudas repartiranse do seguinte xeito: 1.—A solicitude de subvención irá subscrita por ámbolos dous proxenitores ou adoptantes, e irá acompañada da seguinte documentación: Indicarase a data de empadroamento do recén nacido e causa de inscrición. Unha vez cumprimentado o expediente, e tras avaliar os informes que procedan, pasará a informe polo pleno. O recoñecemento da subvención corresponderá ao Pleno. Poderá condicionarse aquel ao feito consistente en que proxenitores e recén nacidos se atopen antes do abono da subvención ao corrente no cumprimento de calquera obriga coa Facenda Local do Concello. Tamén poderá establecerse con carácter previo ao pagamento a concorrencia de calquera outra circunstancia que teña como obxectivo garantir o cumprimento das condicións establecidas nesta Ordenanza para o recoñecemento da subvención, e evitar calquera tipo de fraude ou abuso. O Concello poderá acordar o fraccionamento ou o aprazamento do pagamento de cada anualidade ata doce meses despois do recoñecemento. En ningún caso poderá concederse subvención se o/a solicitante non cumpre os requisitos e obrigas previstos na presente Ordenanza, podendo en todo caso optar a esta, se atende aos devanditos cumprimentos no prazo que o Concello lle conceda ao efecto.2.—As solicitudes de axudas presentaranse no Rexistro Xeral durante o mes de xaneiro de cada ano polos nacementos ou adopcións que tivesen lugar no ano natural anterior. No suposto de que a entrada en vigor desta ordenanza non coincidise co ano natural, abrirase un prazo para a presentación de solicitudes mediante un bando da Alcaldía.3.—Completada a documentación, unha vez expirado o prazo outorgado ao efecto polos Servizos Municipais, comprobaranse os datos e, informado o asunto pola Alcaldía, elevarase proposta ao Pleno que aprobará o expediente e as contías individualizadas correspondentes, dito Acordo será notificado aos solicitantes.4.—Adoptado o Acordo polo Pleno, abonarase aos beneficiarios o importe resultante no prazo que se estableza no propio Acordo plenario. O incumprimento dos requisitos establecidos nesta Ordenanza ou calquera falsidade na información ou documentación facilitada, levará consigo a obriga de reintegrar as cantidades aboadas, así como a imposición dunha multa por valor equivalente ao dobre da subvención que fose aboada ata o momento da constatación de tales circunstancias por parte do Concello. Para a imposición da multa tramitarase o expediente administrativo que corresponda, dándose audiencia, en todo caso, aos/as interesados/as. As axudas serán compatibles coas axudas que poidan obterse dos Organismos oficiais do Estado, ou da Comunidade Autónoma. A Normativa que regula a concesión de axudas á natalidade é a propia Ordenanza. Para o non previsto nesta, se terá presente a Normativa administrativa reguladora de réxime local, no seu defecto, de carácter xeral. Terase dereito a percibir a correspondente axuda por aqueles nacementos ou adopcións que teñan lugar a partir do 1 de xaneiro de 2015. A presente Ordenanza entrará en vigor aos quince días hábiles seguintes ao da publicación do seu texto íntegro no Boletín Oficial da Provincia, conforme ao establecido no artigo 70.2 da Lei 7/1985, do 2 de abril, reguladora das Bases do Réxime Local.”» Contra o presente Acordo, interporase recurso contencioso–administrativo, ante a Sala do Contencioso–Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso–Administrativa. En A Lama, a 19 de abril de 2016.—O Alcalde, Jorge Canda Martínez.